《题深省庵》
宋代·蒲寿宬

结草为庵寄一枝，钟鱼聊复事清规。
野蔬入供无人识，古柏为清有佛知。
频去饮泉非为渴，偶来坐石忽忘饥。
常谈且接头陀伴，欲说上乘空费辞。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。